
Ministru kabineta noteikumi Nr. 271
Rīgā 2022. gada 3. maijā (prot. Nr. 25 21. §)
Grozījumi Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā" īstenošanas noteikumi"
Izdoti saskaņā ar Eiropas Atbalsta fonda vistrūcīgākajām
personām 2014.–2020.gada plānošanas perioda vadības
likuma 11.panta 1., 2., 3., 4., 5. un 6.punktu
· Izdarīt Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā" īstenošanas noteikumi" (Latvijas Vēstnesis, 1999, 167./168. nr.; 2014, 245. nr.; 2015, 245. nr.; 2016, 124. nr.; 2018, 43., 251. nr.; 2020, 98A., 248. nr.; 2021, 130., 194. nr.; 2022, 55. nr.) šādus grozījumus:
· 1. Izteikt 28.1. apakšpunktu šādā redakcijā:
· "28.1. ja mājsaimniecībā ir šo noteikumu 4.2.1., 4.2.2., 4.2.3. un 4.2.4. apakšpunktā minētais mājsaimniecības loceklis, izsniedz vienu attiecīgo šo noteikumu 9.1. apakšpunktā minēto pārtikas preču komplektu kalendāra mēnesī un kopumā ne vairāk kā:
· 28.1.1. vienu attiecīgo šo noteikumu 9.1. apakšpunktā minēto komplektu šo noteikumu 4.1.1. un 4.1.3. apakšpunktā minētās izziņas derīguma termiņa laikā, ja izziņa izsniegta uz vienu mēnesi;
· 28.1.2. divus attiecīgos šo noteikumu 9.1. apakšpunktā minētos komplektus šo noteikumu 4.1.1. un 4.1.3. apakšpunktā minētās izziņas derīguma termiņa laikā, ja izziņa izsniegta uz trijiem mēnešiem;
· 28.1.3. četrus attiecīgos šo noteikumu 9.1. apakšpunktā minētos komplektus šo noteikumu 4.1.1. un 4.1.3. apakšpunktā minētās izziņas derīguma termiņa laikā, ja izziņa izsniegta uz četriem līdz sešiem mēnešiem;
· 28.1.4. divus attiecīgos šo noteikumu 9.1. apakšpunktā minētos komplektus triju mēnešu laikā no šo noteikumu 4.1.2. apakšpunktā minētās izziņas izsniegšanas dienas;".
· 2. Izteikt 28.3. apakšpunktu šādā redakcijā:
· "28.3. ja mājsaimniecībā ir šo noteikumu 4.2.7., 4.2.8., 4.2.9., 4.2.10. un 4.2.11. apakšpunktā minētais mājsaimniecības loceklis, izsniedz vienu attiecīgo šo noteikumu 9.4. apakšpunktā minēto higiēnas un saimniecības preču komplektu kalendāra mēnesī un kopumā ne vairāk kā:
· 28.3.1. vienu attiecīgo šo noteikumu 9.4. apakšpunktā minēto komplektu šo noteikumu 4.1.1. un 4.1.3. apakšpunktā minētās izziņas derīguma termiņa laikā, ja izziņa izsniegta uz vienu mēnesi vai trijiem mēnešiem;
· 28.3.2. divus attiecīgos šo noteikumu 9.4. apakšpunktā minētos komplektus šo noteikumu 4.1.1. un 4.1.3. apakšpunktā minētās izziņas derīguma termiņa laikā, ja izziņa izsniegta uz četriem līdz sešiem mēnešiem;
· 28.3.3. vienu attiecīgo šo noteikumu 9.4. apakšpunktā minēto komplektu triju mēnešu laikā no šo noteikumu 4.1.2. apakšpunktā minētās izziņas izsniegšanas dienas;".

